మత్స్య నారాయణ దేవాలయం (బెంగళూరు)

శ్రీ మత్స్య నారాయణ దేవాలయం, కర్ణాటక రాష్ట్రంలోని బెంగుళూరులో ఉన్న దేవాలయం. బెంగుళూరు నగరంలోని ఓంకార్ హిల్స్ లో ఉన్న ఓంకర్ ఆశ్రమంలో ఈ దేవాలయం ఉంది.

 ప్రాముఖ్యత 
కర్ణాటక రాష్ట్రంలో శ్రీ మత్స్య నారాయణ స్వామికి ఉన్న ఏకైక దేవాలయం ఇది. హిందుమతం ప్రకారం,  విష్ణుమూర్తి 10 అవతారాల్లో ఈ మత్స్యావతారము మొదటిది. మత్స్య అంటే సంస్కృతంలో 'చేప' అని అర్ధం. మత్స్య అవతారం అనగా చేపల రూపంలోవున్న విష్ణువు అవతారం. మొదటి యుగం (సత్య యుగం) చివరలో, పెద్ద వరద వచ్చి ప్రపంచం నాశనమైనప్పుడు మానవత్వాన్ని, వేదాలను కాపాడటానికి విష్ణుమూర్తి మత్స్య అవతారాన్ని ధరించాడు.

 ఉత్సవాలు 
ఈ ఆలయంలో సోమవారం నుండి శనివారం వరకు ప్రతిరోజు ఉదయం 7 నుండి మధ్యాహ్నం 12.30 వరకు, సాయంత్రం 4.30 నుండి రాత్రి 8 గంటల వరకు, సెలవు దినాలలో ఉదయం 7 గంటల నుండి రాత్రి 8 గంటల వరకు పూజలు నిర్వహించబడుతాయి. ప్రతిఏటా మత్స్య జయంతి సందర్భంగా చైత్ర శుక్ల పక్ష త్రిత్య (చైత్ర మాసం, మార్చి- ఏప్రిల్) చంద్రకాలం మూడవ రోజు) రోజున ఈ దేవాలయంలో ఉత్సవాలు జరుగుతాయి.

 మూలాలు 

వర్గం:కర్ణాటక చారిత్రిక ప్రదేశాలు
వర్గం:కర్ణాటక దర్శనీయస్థలాలు
వర్గం:కర్ణాటక పుణ్యక్షేత్రాలు
వర్గం:కర్ణాటక పర్యాటక ప్రదేశాలు
వర్గం:విష్ణు దేవాలయాలు